חנן שי

חנן שי (שוורץ), הוא אלוף-משנה במילואים ומומחה בחשיבה ותכנון אסטרטגי צבאי ומדיני, פיתוח מנהיגות, וקבלת החלטות ועבודת מטה. מרצה בכיר לאסטרטגיה צבאית ומדינית באוניברסיטה העברית בירושלים ובאוניברסיטת בר-אילן.

ביוגרפיה

במלחמת יום הכיפורים שימש כקצין קשר חטיבתי בדרגת רס"ן בחטיבה 188. ארגן צוותי טנקים למערכה, ואף נטל חלק בקרבות הבלימה וההבקעה ברמת הגולן. ובשל כך עוטר בצל"ש רמטכ"ל . לאחר מלחמת לבנון הראשונה עמד בראש מחלקת פיקוד ושליטה במטכ"ל. יזם והקים מספר תוכניות להכשרה מקצועית של מפקדי צה"ל.

בשלהי שנות ה-80 הקים ביחד עם בנימין עמידרור את תוכנית "ברק" במכללה הבין-זרועית לפיקוד ולמטה (פו"ם), שיזם האלוף יוסי פלד. התוכנית עסקה בלימוד מעמיק של היסטוריה צבאית, בניתוח קרבות ומערכות ובביקורת אקדמית של תהליכים צבאיים.

בנוסף הגה ועיצב את המכללה לפיקוד טקטי – מלט"ק, וייזם תוכנית "בני חיל", תואר שני בלימודי צבא וביטחון מטעם צה"ל באוניברסיטת בר-אילן למג"דים ומ"פים במילואים.

עבודת הדוקטורט שלו, שנעשתה באוניברסיטה העברית בהדרכת יהושפט הרכבי, עסקה בתפקוד המנהיגות הישראלית במלחמות קודמות ושימשה בסיס לזינוק של מדריכי הכשרה מקצועיים למערכת הביטחון, ומשרדי ממשלה וסוכנויות אחרות.

בשנים האחרונות התמקד בחקר שורשי המתח המוסרי הגובר בתוך דמוקרטיות מערביות ובהשפעותיו של מתח זה על יכולתן להתמודד עם איומים ומשברים.

שימש כחבר בוועדת הבדיקה של רב-אלוף במיל' דן שומרון שבדקה את תפקוד המטכ"ל במלחמת לבנון השנייה.

קישורים חיצוניים
חנן שי, באתר אוניברסיטת בר-אילן

הערות שוליים

אלופי-משנה בצה"ל
בעלי תואר דוקטור מהאוניברסיטה העברית בירושלים
מעוטרי צל"ש הרמטכ"ל במלחמת יום הכיפורים
סגל האוניברסיטה העברית בירושלים: יחסים בין-לאומיים
סגל אוניברסיטת בר-אילן: מדעי המדינה
ישראלים שנולדו במאה ה-20